**ՀԻՄՆԱՎՈՐՈՒՄ**

**«ԲԱՐՁՐԱԳՈՒՅՆ ՎԱՐՊԵՏՈՒԹՅԱՆ ՄԱՐԶԱԴՊՐՈՑ»**

**ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ ՍՏԵՂԾԵԼՈՒ, ՏԱՐԱԾՔ ՀԵՏ ՎԵՐՑՆԵԼՈՒ ԵՎ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՄՐԱՑՆԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **Անհրաժեշտությունը**

**«Բարձրագույն վարպետության** մարզադպրոց**» պետական ոչ առեվտրային կազմակերպություն ստեղծելու, տարածք հետ վերցնելու և անհատույց իրավունքով ամրացնելու մասին»** ՀՀ կառավարության որոշման նախագիծը մշակված է՝ հաշվի առնելով, որ համաձայն «Մանկպատանեկան սպորտի մասին» ՀՀ օրենքի՝ մանկապատանեկան մարզադպրոցներում կարող են պարապել մինչև 18 տարեկան պատանիներն ու աղջիկները: 18 տարեկանից բարձր, հեռանկարային, ՀՀ հավաքական թիմերի թեկնածու համարվող մարզիկները իրենց մարզումները կարող են շարունակել միայն բարձրագույն վարպետության մարզադպրոցներում:

1. **Ընթացիկ իրավիճակը և խնդիրները**

Ներկայումս **բարձրագույն վարպետության դպրոց** գործում է միայն Գյումրիում, որը սակայն իրականացնում է մանկապատանեկան մարզադպրոցի գործառույթներ: 18 տարեկանից բարձր, հեռանկարային, ՀՀ հավաքական թիմերի թեկնածու համարվող մարզիկներi ուսումնամարզական գործընթացի կազմակերպման հետ կապված խնդիրների լուծման համար խիստ անհրաժեշտություն է առաջացել ստեղծելու բարձրագույն վարպետության մարզադպրոց:

1. **Տվյալ բնագավառում իրականացվող քաղաքականությունը**

- տարիքային և սոցիալական տարբեր խմբերի անձանց համար ֆիզիկական դաստիարակության անընդհատությունը և ֆիզիկական կուլտուրայով ու սպորտով զբաղվելու մատչելիությունը.

- բարձրակարգ մարզիկների պատրաստումը, միջազգային մրցասպարեզներում Հայաստանի Հանրապետության հավաքական թիմերի և մարզիկների մասնակցության ապահովումը.

- պետական ծրագրի միջոցով Ֆիզիկական կուլտուրայի և սպորտի ազգային համակարգի կատարելագործումը.

1. **Կարգավորման նպատակը և բնույթը**

**«Բարձրագույն վարպետության մարզադպրոց» պետական ոչ առևտրային կազմակերպությանի ստեղծմամբ** հնարավորություն կընձեռվի իրականացնել մարզաձևի լավագույն մարզիկներով համալրված միասնական մարզումներ, ապահովել օլիմպիական խաղերի ծրագրով նախատեսված մարզաձևերում հանրապետության հավաքականների նախապատրաստմանը մասնակցող մասնագետների գործողությունների հաղորդակցումը և տարբեր մարզաձեւերում ազգային հավաքականների կենտրոնացված հատուկ մարզման համակարգի ներդրման կազմակերպումը:

 **Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Հայաստանի Հանրապետության կրթության, գիտության, մշակույթի և սպորտի նախարարության կողմից։

1. **Ակնկալվող արդյունքը**

18 տարեկանից բարձր, հեռանկարային, ՀՀ հավաքական թիմերի թեկնածու համարվող մարզիկները կարող են իրենց մարզումները շարունակել բարձրակարգ մարզիչ-մանկավարժների ղեկավարությամբ:

Նախագծի ընդունմամբ Հայաստանի Հանրապետության պետական բյուջեում նախատեսվում է եկամուտների և ծախսերի ավելացում:

**7. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026 թվականների ծրագիր, ոլորտային և/կամ այլ ռազմավարություններ**

Նախագիծը բխում է ՀՀ կառավարության 2021 թվականի նոյեմբերի 18-ի «Հայաստանի Հանրապետության կառավարության 2021-2026 թվականների գործունեության միջոցառումների ծրագիրը հաստատելու մասին» N 1902-Լ որոշման հավելված N 1-ի 47.1 կետից: